আগামী ২০ ডিসেম্বর খেলোয়াড় নিলাম অনুষ্ঠানের ভেন্যু ঠিক হয়নি এখনো। তবে নিলামের জন্য ১৬০ ক্রিকেটারের প্রাথমিক তালিকা বিপিএল গভর্নিং কাউন্সিলকে জমা দিয়েছে গেম অন, সেখান থেকে ১০০ ক্রিকেটার উঠবে নিলামে। নিলামের জন্য বাংলাদেশ ক্রিকেটারদের মনোনয়নের দায়িত্ব পড়েছে নির্বাচকম-লীর উপর। বিপিএল’র ‘টু’ তে ও আকর্ষণের কেন্দ্রে থাকবে পাকিস্তানের ক্রিকেটাররা। আগামী ১ থেকে ২৬ ফেব্রুয়ারি দ.আফ্রিকায় তিন টেস্টের সিরিজ খেলবে পাকিস্তান। তারপরও বিপিএলএ পাকিস্তানের সেরা টি-২০ ক্রিকেটারদের সার্ভিস পাওয়া যাবে বলে মনে করছেন লাহিড়ী- ‘যারা পাকিস্তান টেস্ট স্কোয়াডে থাকবেন, তারা বিপিএলএ ২৫ জানুয়ারি পর্যন্ত যে ম্যাচগুলো হবে, সে সব ম্যাচ খেলতে পারবেন। অন্যরা পুরো আসরে খেলতে পারবে। সাইদ আজমল এবং মোহাম্মদ হাফিজ টেস্ট খেলোয়াড় বলে তাদেরকে পাওয়া যাবে না পুরো আসরে।’